Нарэшце, дайшла чарга і да трох галоўных тытулаў. “Другой віцэ-міс” журы назвала мінчанку Анастасію Лаўрынчук, якой спонсары падарылі залатую падвеску з новай калекцыі. “Першая віцэ-міс” Маргарыта Мартынава са Слоніма атрымала ў якасці прызу залатыя завушніцы і права прадставіць нашу краіну на міжнародным конкурсе Miss Supranational. А ўпрыгожаную фіянітамі і тапазамі карону “Міс Беларусь” папярэдняя яе ўладальніца Паліна Барадачова урачыста перадала з рук у рукі – дакладней, з галавы на галаву – мінчанцы Марыі Васілевіч. Дзяўчыну літаральна засыпалі прызамі: залатыя завушніцы з дыяментамі, магутны бялюткі пазадарожнік Geely Atlas, грашовы прыз у памеры 500 базавых велічыняў (звыш 12000 рублёў), і, канешне, пуцёўка ад Беларусі на міжнародны конкурс прыгажосці “Міс Свету”.